L-inċident tal-Gozo Fast Ferry ma kienx nirien iżda ħsara teknika fis-sistema tal-vapur li twaqqaf in-nar. Il-vapur bl-isem ta' 'Your Faith' telaq mill-Port tal-Imġarr għall-ħabta tat-7:45 ta' filgħodu meta ntlemaħ duħħan abjad kawża tal-ħsara teknika iżda ma nstabu l-ebda nirien. Dan qalitu l-kumpanija Gozo Fast Ferry fi stqarrija fejn qalet li l-passiġġieri kienu nfurmati b'dak li qed jiġri matul il-vjaġġ. Il-Kaptan tal-opra tal-baħar segwa proċeduri interni u ħejja evakwazzjoni bħala prekawzjoni biex jassigura l-benesseri ta' kull passiġġier. Kelliem għall-kumpanija qal li l-ħsara ġiet identifikata u l-vapur mistenni jirritorna bħala parti mill-flotta fil-jiem li ġejjin. ARA WKOLL : Jiżviluppaw nirien fuq vapur tal-Fast Ferry